C 100/18
FI
Euroopan unionin virallinen lehti
16.3.2023
2.3 Euroopan komission mukaan Euroopan koko väestöstä on naisia noin 52 prosenttia, mutta heidän osuutensa itsenäisistä ammatinharjoittajista on 34,4 prosenttia ja startup-yrittäjistä 30 prosenttia (3).
2.4 Miestiimit saavat kaikesta Euroopassa sijoitetusta riskipääomasta lähes 92 prosenttia.
Rahoituksesta suunnataan alkuvaiheissa naisjohtoisille yrityksille vain yksi prosentti, eikä se myöhemmissä vaiheissa koskaan ylitä 30:tä prosenttia, vaikka naisperustajien tiimit ja molemmista sukupuolista koostuvat tiimit suoriutuvat todistetusti miestiimejä paremmin (4) (5) (6) (7).
2.5 OECD raportoi maaliskuussa 2017, että kaikissa maissa – lukuun ottamatta Yhdysvaltoja, Meksikoa, Kreikkaa ja Indonesiaa – naiset ilmoittavat miehiä epätodennäköisemmin voivansa saada yrityksen perustamiseen tarvittavaa rahoitusta.
Tämä sukupuolten välinen ero voi johtua siitä, että naisilla on vähemmän kokemusta ja he toimivat erittäin kilpailluilla ja alhaisen kasvun aloilla, sekä sukupuolivaikutteisesta luottopisteytyksestä ja sukupuolistereotypioista investointiarvioinneissa.
Naisten esteenä on usein myös heikommat mahdollisuudet hyödyntää perusrahoituspalveluja (esim. käyttö- ja säästötilit) (8).
Lisäksi itsenäisinä ammatinharjoittajina toimivat naiset luopuvat itsenäisinä ammatinhar­ joittajina toimivia miehiä todennäköisemmin lainanotosta.
2.6 Euroopan komission sukupuolten tasa-arvostrategian 2020–2025 mukaan vain joka kymmenes päättäjä riskipääoma- ja pääomasijoitusyrityksissä on nainen, vaikkakin eräissä yksityisissä rahastoissa, joissa tunnetusti otetaan sukupuolinäkökulma huomioon, naisosakkaiden osuus on 72 prosenttia.
Havaintojen mukaan riskipääomayritysten vastuunalaisista yhtiömiehistä on miehiä keskimäärin 85 prosenttia ja naisia vain 15 prosenttia.
Jos naiset ovat osakkaina, kyseessä ovat yleensä pienemmät rahastot.
2.7 Covid-19-pandemia on lisännyt sukupuolten välistä ja taloudellista eriarvoisuutta.
Pandemia on vaikuttanut niin sosiaalisesti kuin taloudellisesti selvästi eri tavoin eri sukupuoliin.
Lisäksi pandemia on vaikuttanut naisten kohdalla rahoituksen saantiin.
Eurooppaa koskevia lukuja ei ole saatavilla, mutta Yhdysvalloissa naisjohtoisten startup-yritysten riskipääomarahoituksessa jo olemassa ollut sukupuolten välinen kuilu on jopa kasvanut (9).
2.8 Tietoisuus sukupuolen huomioivista investoinneista lisääntyy jatkuvasti koko maailmassa.
Naisyrittäjien ja yritysten naisperustajien eurooppalainen investointiekosysteemi on kuitenkin edelleen hajanainen, eikä siinä ole systeemistä tai strategista sukupuolinäkökulmaa (10).
Erityisiä tasa-arvorahastoja on niukasti, eikä näillä aloitteilla ole onnistuttu lisäämään naisyrittäjien määrää.
Euroopan unionissa noin 50 prosenttia rahoituksesta on peräisin verotuloista.
EU:n tasolla toteutettavat yhteiset toimet sukupuolen paremmin huomioon ottavan ja tasapuolisemman rahoitusekosysteemin luomiseksi sekä tuki yrityksen perustamisen kaikissa vaiheissa voivat saada aikaan konsensusta ja auttaa poistamaan muutoksen tiellä olevia esteitä.
2.9 Sukupuolen huomioivista investoinneista puhuttaessa on oltava tietoisia kaikesta päällekkäisyydestä rahoituksen saantiin vieläkin enemmän vaikuttavien muiden eriarvoistavien tekijöiden kanssa, esimerkkinä vammaiset naiset, heikossa sosioekonomisessa asemassa olevat naiset, nuoret naiset ja maahanmuuttajataustaiset naiset, ja päällekkäisyydestä esimerkiksi seksuaalisen suuntautumisen tai etnisen taustan kanssa.
(3) (4) (5) (6) (7) (8) (9) (10)
https://www.eib.org/attachments/thematic/why_are_women_entrepreneurs_missing_out_on_funding_en.pdf Eurostat ja Euroopan komissio, The State of European Tech 2020, Atomico (2020).
Why are women entrepreneurs missing out on funding?
Reflections and considerations – Executive summary (eib.org).
Funding women entrepreneurs: How to empower growth, 2020.
https://europeanwomeninvc.idcinteractive.net/8/ COSME Programme – Call for Proposals – Encouraging community building around the issue of women entrepreneurship – Management and running of the WEgate platform.
Women-Led Startups Received Just 2,3% of VC Funding in 2020 (hbr.org).
UN Women (2021), Investment with a gender lens in Europe.